# Estil

&Mike.McBride; &Mike.McBride.mail;
&traductor.Antoni.Bella;
02-06-2013
&kde; 4.11
KDE
Arranjament del sistema
estil

## Estil

### Introducció

Aquest mòdul s'usa per a configurar el mode en el que el &kde; dibuixarà individualment els estris.

Un estri (widget) és un terme d'ús comú entre els programadors per a referir-se a elements de la interfície d'usuari tal com els botons, menús i barres de desplaçament. Podeu pensar en ells com en les peces fonamentals que s'assemblen per a crear la vostra aplicació.

Amb aquest mòdul podreu configurar com es dibuixaran els estris, però per a canviar-ne el color haureu de consultar la secció titulada Colors.

Aquest plafó està dividit en dues pestanyes: Aplicacions i Ajustament fi.

#### La pestanya Aplicacions

La llista desplegable superior, anomenada Estil de l'estri conté una llista d'estils preestablerts. Cada estil disposa d'un nom i una breu descripció.

Per a canviar els estils, simplement feu clic a sobre del nom de l'estil i se'n mostrarà un quadre de vista prèvia a sota de la llista d'estils.

Si l'estil és configurable, el botó Configura... de la dreta de la llista desplegable serà activat i es pot usar per a obrir un diàleg per a seleccionar més ajustaments.

#### La pestanya Ajustament fi

Efectes gràfics

  Les aplicacions &kde; executen animacions internes amb la resolució de pantalla i ús de la CPU seleccionat.

Mostra icones en els botons

  Si se selecciona aquesta opció, els botons d'acció (com Bé i Aplica) tindran una petita icona situada a dintre seu per actuar com a una referència visual. Si no se selecciona aquesta opció, aleshores només apareixerà el text sobre el botó.

Mostra icones en els menús

  Si seleccioneu aquesta opció, les aplicacions &kde; mostren petites icones al costat de la majoria dels elements de menú. Si aquesta opció no està seleccionada, només apareixerà text als menús. Els canvis en la visibilitat de les icones de menú només afecta a les aplicacions iniciades recentment.

Text de la barra d'eines principal, Text de la barra d'eines secundària

  Aquesta llista desplegable us permet determinar a on apareixerà per omissió el text del nom del botó. Si se selecciona Només icones, aleshores no hi haurà text en els botons de la barra d'eines. Si se selecciona Només text, aleshores la icona dels botons serà substituïda pel text amb el nom del botó. Si se selecciona Text vora les icones, el nom del botó se situarà a la dreta de la icona. Si se selecciona Text sota les icones, el valor per omissió serà tenir el text del botó sota la icona.

  Aquesta opció especifica la posició per omissió. Cada aplicació pot sobreescriure l'opció de configuració establerta en aquest plafó.

Estil de barra de menú

  En aplicació: La barra de menú clàssica a la part superior de la finestra de l'aplicació.

  Botó de barra de títol: La finestra té un botó de menú addicional a dalt a l'esquerra. Tots els canvis només tindran efecte per a les aplicacions iniciades de nou.

  Barra de menú a la part superior de la pantalla: Això activarà una barra de menú a la part superior de la pantalla que s'ocultarà per omissió i apareixerà quan el ratolí passi per sobre, sobre un botó de menú o sobre a la decoració de la finestra. Aquesta barra de menú reflectirà les opcions de menú de l'aplicació activa.

  Només exporta: per a ús dels executors + miniaplicacions de plasma. Per utilitzar aquesta característica, necessitareu un connector de KRunner com Appmenu action launcher. Seleccioneu una aplicació, premeu &Alt;F2 i escriviu l'acció de menú que voleu realitzar.